title: Directiva (UE) 2015/2115 a Comisiei din 23 noiembrie 2015 de modificare, în scopul adoptării unor valori limită specifice pentru substanțele chimice utilizate în jucării, a apendicelui C din anexa II la Directiva 2009/48/CE a Parlamentului European și a Consiliului privind siguranța jucăriilor, în ceea ce privește formamida (Text cu relevanță pentru SEE)

text:
               24.11.2015

               RO

               Jurnalul Oficial al Uniunii Europene

               L 306/17

         DIRECTIVA (UE) 2015/2115 A COMISIEI
   din 23 noiembrie 2015
   de modificare, în scopul adoptării unor valori limită specifice pentru substanțele chimice utilizate în jucării, a apendicelui C din anexa II la Directiva 2009/48/CE a Parlamentului European și a Consiliului privind siguranța jucăriilor, în ceea ce privește formamida
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/48/CE a Parlamentului European și a Consiliului din 18 iunie 2009 privind siguranța jucăriilor (1), în special articolul 46 alineatul (2),
   întrucât:

               (1)

               Pentru a asigura un nivel înalt de protecție a copiilor împotriva riscurilor provocate de substanțele chimice din jucării, Directiva 2009/48/CE stabilește anumite cerințe în ceea ce privește substanțele chimice, cum ar fi cele clasificate ca fiind cancerigene, mutagene sau toxice pentru reproducere (CMR) în conformitate cu Regulamentul (CE) nr. 1272/2008 al Parlamentului European și al Consiliului (2), precum și în ceea ce privește parfumurile alergene și anumite elemente. În plus, Directiva 2009/48/CE conferă Comisiei competența de a adopta valori limită specifice pentru substanțele chimice utilizate în jucăriile destinate copiilor cu vârste mai mici de 36 de luni, precum și în alte jucării destinate a fi introduse în cavitatea bucală, pentru a asigura o protecție adecvată în cazul jucăriilor care implică un grad ridicat de expunere. Adoptarea acestor valori limită ia forma unui înscris în apendicele C la anexa II la Directiva 2009/48/CE.

               (2)

               Pentru o serie de substanțe chimice, valorile limită aplicabile în prezent sunt fie prea ridicate, conform dovezilor științifice disponibile, fie inexistente. Pentru aceste substanțe ar trebui deci adoptate valori limită specifice, luând în considerare cerințele de ambalare aplicabile produselor alimentare, precum și diferențele dintre jucării și materialele care intră în contact cu alimentele.

               (3)

               Cu scopul de a oferi consiliere Comisiei Europene în pregătirea propunerilor legislative și a inițiativelor politice din domeniul siguranței jucăriilor, Comisia a instituit Grupul de experți privind siguranța jucăriilor. Misiunea subgrupului „Substanțe chimice” este să ofere acest tip de consiliere în ceea ce privește substanțele chimice care pot fi utilizate în jucării.

               (4)

               Formamida (nr. CAS 75-12-7) este utilizată, printre altele, în industria materialelor plastice și a polimerilor, în special ca solvent, plastifiant sau substanță asociată unui agent de expandare utilizat pentru producerea de spumă (3). În 2010, mai multe state membre au identificat formamida într-o serie de jucării din spumă, cum ar fi covorașele-puzzle, fapt care a generat preocupări privind sănătatea copiilor, datorate unei posibile expuneri a acestora prin inhalare. Unele state membre au adoptat sau au în vedere adoptarea unor măsuri de reglementare.

               (5)

               În deliberările sale cu privire la formamidă, subgrupul „Substanțe chimice” s-a bazat pe avizul ANSES (Agence nationale de sécurité sanitaire de l'alimentation, de l'environnement et du travail). În acest aviz, se recomandă ca emisiile de formamidă din covorașele-puzzle în aer să fie limitate, astfel încât să nu depășească 20 μg/m3, valoare măsurată după 28 de zile de păstrare într-o cameră de degazare, după dezambalarea covorașelor noi înainte de comercializare, utilizând o metodă de încercare (4) conformă cu standardele ISO 16000-6 și 16000-9 și în condiții adecvate de eșantionare a produselor și a loturilor de produse.

               (6)

               Subgrupul „Substanțe chimice” a analizat în continuare o cameră pentru copii (cu un volum al camerei de 30 m3) care conține un covor-puzzle mare (1,2 m2, 720 g) precum și multe alte jucării din spumă (însumând astfel până la 1 kg de jucării din materiale din spumă expuse contactului cu aerul). Aerul din încăperea respectivă pentru copii (la o rată a schimbului de aer de 0,5 h– 1) ar conține 20 μg/m3 formamidă după 28 de zile dacă conținutul de formamidă din materialele din spumă ale jucăriilor ar fi de circa 200 mg/kg și ar fi complet emis.

               (7)

               Conform Regulamentului (CE) nr. 1272/2008, formamida este clasificată ca substanță toxică pentru reproducere de categoria 1B. În conformitate cu punctul 4 din partea III a anexei II la Directiva 2009/48/CE, substanțele toxice pentru reproducere din categoria 1B, cum este cazul formamidei, pot fi prezente în jucării în concentrații mai mici sau egale cu concentrațiile relevante stabilite pentru clasificarea amestecurilor care le conțin, și anume 0,5 %, adică 5 000 mg/kg (conținut limită) înaintea datei de 1 iunie 2015 și 0,3 %, adică 3 000 mg/kg (conținut limită), ulterior acestei date. Directiva 2009/48/CE nu prevede, în prezent, o limită de emisii pentru formamidă.

               (8)

               În lumina celor de mai sus, în cadrul reuniunii sale din 28 noiembrie 2013, subgrupul „Substanțe chimice” a recomandat ca limita emisiilor de formamidă din materialele din spumă ale jucăriilor să fie stabilită în apendicele C la anexa II din Directiva 2009/48/CE la 20 μg/m3, după o perioadă maximă de 28 de zile de la începerea analizării emisiilor. În plus, subgrupul a recomandat, la reuniunea sa din 18 februarie 2015, că analizarea emisiilor nu este necesară în cazul în care conținutul de formamidă este de cel mult 200 mg/kg (valoarea limită derivată în cel mai pesimist scenariu al expunerii).

               (9)

               În ceea ce privește materialele care intră în contact cu alimentele, nu există utilizări cunoscute ale formamidei care să poată fi luate în considerare.

               (10)

               Măsurile prevăzute în prezenta directivă sunt conforme cu avizul Comitetului instituit în temeiul articolului 47 din Directiva 2009/48/CE,

         ADOPTĂ PREZENTA DIRECTIVĂ:
   Articolul 1
   În Apendicele C din anexa II la Directiva 2009/48/CE se adaugă următoarea mențiune:

                  Substanța

                  Nr. CAS

                  Valoare limită

                  „Formamidă

                  75-12-7

                  20 μg/m3 (limită de emisie) după maximum 28 de zile de la începerea analizării emisiilor materialelor din spumă ale jucăriei care conține mai mult de 200 mg/kg (valoarea limită bazată pe conținut).”

   Articolul 2
   (1)   Statele membre adoptă și publică, cel târziu până la 24 mai 2017, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
   Statele membre aplică aceste dispoziții începând de la 24 mai 2017.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 23 noiembrie 2015.

            Pentru Comisie

            Președintele

         Jean-Claude JUNCKER

      (1)  JO L 170, 30.6.2009, p. 1.

      (2)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).

      (3)  Agence nationale de sécurité sanitaire de l'alimentation, de l'environnement et du travail (ANSES), „Avis relatif aux usages de formamide dans les produits de consommation et aux risques sanitaires liés au formamide dans les jouets en mousse «tapis puzzle»”, aviz ANSES, cerere nr. 2010-SA-0302, 4 iulie 2011, p. 4.

      (4)  Protocol de testare a emisiilor, la o umiditate relativă de 50 %, o temperatură de 23 °C, o rată de împrospătare a aerului de 0,5 volume.h– 1, un volum standard al încăperii de 30 m3 și o suprafață emisivă a covorului de 1,2 m2.


title: Directiva 2010/55/UE a Comisiei din 20 august 2010 de modificare a anexei I la Directiva 91/414/CEE a Consiliului pentru a reînnoi includerea substanței active azoxistrobin  Text cu relevanță pentru SEE

text:
               21.8.2010

               RO

               Jurnalul Oficial al Uniunii Europene

               L 220/67

         DIRECTIVA 2010/55/UE A COMISIEI
   din 20 august 2010
   de modificare a anexei I la Directiva 91/414/CEE a Consiliului pentru a reînnoi includerea substanței active azoxistrobin
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), în special articolul 6 alineatul (1),
   întrucât:

               (1)

               Includerea substanței azoxistrobin în anexa I la Directiva 91/414/CEE expiră la 31 decembrie 2011. A fost înaintată o notificare în conformitate cu articolul 4 din Regulamentul (CE) nr. 737/2007 al Comisiei din 27 iunie 2007 de prevedere a procedurii de reînnoire a includerii unui prim grup de substanțe active în anexa I la Directiva 91/414/CEE a Consiliului și de stabilire a listei substanțelor în cauză (2) pentru reînnoirea includerii substanței azoxistrobin ca substanță activă în anexa I la Directiva 91/414/CEE în intervalul de timp prevăzut la articolul respectiv.

               (2)

               Notificarea a fost considerată admisibilă prin Decizia 2008/656/CE a Comisiei din 28 iulie 2008 privind admisibilitatea notificărilor referitoare la reînnoirea includerii în anexa I la Directiva 91/414/CEE a Consiliului a substanțelor active azimsulfuron, azoxistrobin, fluroxipir, imazalil, kresoxim-metil, prohexadion-calciu și spiroxamină și la stabilirea listei notificatorilor vizați (3).

               (3)

               În intervalul de timp prevăzut la articolul 6 din Regulamentul (CE) nr. 737/2007, notificatorul a prezentat datele solicitate în conformitate cu articolul 6 din regulamentul menționat, precum și o explicație cu privire la relevanța fiecărui nou studiu comunicat.

               (4)

               Statul membru raportor a întocmit, în colaborare cu statul membru coraportor, un raport de evaluare pe care l-a transmis, pe data de 10 iunie 2009, Autorității Europene pentru Siguranța Alimentară (denumită în continuare „autoritatea”) și Comisiei. Pe lângă evaluarea substanței, raportul cuprinde o listă a studiilor pe care statul membru raportor s-a bazat la întocmirea evaluării sale.

               (5)

               Autoritatea a comunicat raportul de evaluare notificatorului, precum și tuturor statelor membre și a transmis Comisiei observațiile primite. De asemenea, autoritatea a făcut public raportul de evaluare.

               (6)

               La cererea Comisiei, raportul de evaluare a făcut obiectul unei examinări colegiale din partea statelor membre și a autorității, care a prezentat Comisiei concluziile sale asupra examinării colegiale a evaluării riscurilor substanței azoxistrobin (4) la data de 6 aprilie 2010. Raportul de evaluare și concluziile autorității au fost revizuite de către statele membre și Comisie în cadrul Comitetului permanent pentru lanțul alimentar și sănătatea animală și a fost finalizat la 9 iulie 2010 sub forma raportului Comisiei de examinare a substanței azoxistrobin.

               (7)

               Diferitele examinări efectuate au relevat că produsele fitosanitare care conțin azoxistrobin pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările studiate și detaliate în rapoartele de examinare ale Comisiei. Din aceste motive, este necesar să se reînnoiască includerea substanței azoxistrobin în anexa I la Directiva 91/414/CEE, pentru a se asigura că produsele fitosanitare care conțin această substanță activă pot continua să fie autorizate, dacă îndeplinesc cerințele din directiva respectivă.

               (8)

               În plus, din reexaminare reiese faptul că, pentru substanța activă azoxistrobin notificată de către notificatorul principal, toluenul, impuritate rezultată din procesul de fabricație, constituie o problemă din punct de vedere toxicologic și, din acest motiv, prezența acestuia în materialul tehnic nu trebuie să depășească limita maximă de 2 grame pe kilogram.

               (9)

               Din noile date prezentate reiese că substanța azoxistrobin poate prezenta un risc pentru organismele acvatice. Din aceste motive, fără a aduce atingere concluziei că includerea substanței azoxistrobin trebuie reînnoită, este necesar să se obțină informații suplimentare asupra acestor puncte specifice. Directiva 91/414/CEE prevede, la articolul 6 alineatul (1), că includerea unei substanțe în anexa I poate face obiectul unor condiții. Din aceste motive, este necesar să se solicite notificatorului informații suplimentare pentru a confirma rezultatele evaluării de risc pe baza celor mai recente cunoștințe științifice cu privire la riscul de contaminare al apelor subterane prin anumite produse minore de transformare a solurilor și riscul pentru organismele acvatice.

               (10)

               Ar trebui lăsat să se scurgă un termen rezonabil înainte ca includerea unei substanțe active în anexa I la Directiva 91/414/CEE să fie reînnoită pentru a se permite statelor membre și părților interesate să se pregătească pentru a îndeplini noile cerințe care decurg din această reînnoire.

               (11)

               Fără a aduce atingere obligațiilor prevăzute în Directiva 91/414/CEE în cazul reînnoirii înscrierii unei substanțe active în anexa I, statele membre trebuie să dispună de un termen de șase luni după reînnoire pentru a revizui autorizațiile existente pentru produsele fitosanitare care conțin imazalil în scopul de a garanta că dispozițiile din Directiva 91/414/CEE, în special articolul 13, și condițiile aplicabile prevăzute în anexa I continuă să fie respectate. În funcție de situație, statele membre ar trebui să reînnoiască, dacă este cazul cu modificări, sau să refuze să reînnoiască autorizațiile. Prin derogare de la termenul-limită respectiv, pentru prezentarea și evaluarea actualizării complete a dosarului din anexa III, ar trebui acordat un termen mai lung pentru fiecare produs fitosanitar și pentru fiecare utilizare preconizată, în conformitate cu principiile uniforme prevăzute în Directiva 91/414/CEE.

               (12)

               Prin urmare, este necesar ca Directiva 91/414/CEE să fie modificată în consecință.

               (13)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică, până la 31 ianuarie 2012 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte începând cu 1 februarie 2012.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   (1)   Până la 31 ianuarie 2012, statele membre modifică sau retrag, după caz, în conformitate cu Directiva 91/414/CEE, autorizațiile existente pentru produsele de protecție a plantelor care conțin ca substanță activă azoxistrobin.
   Până la această dată, statele membre verifică, în special, dacă se respectă condițiile privind azoxistrobin din anexa I la directiva menționată, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva menționată, în conformitate cu condițiile prevăzute la articolul 13.
   (2)   Prin derogare de la alineatul (1), pentru fiecare produs de uz fitosanitar autorizat care conține azoxistrobin fie ca substanță activă unică, fie ca una dintre substanțele active cuprinse în anexa I la Directiva 91/414/CEE până la 31 iulie 2011 cel târziu, statele membre evaluează din nou produsul, pentru a ține cont de evoluția cunoștințelor științifice și tehnice, în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la azoxistrobin. Pe baza acestei evaluări, statele membre stabilesc dacă produsul respectă condițiile prevăzute la articolul 4 alineatul (1) literele (b), (c), (d) și (e) din Directiva 91/414/CEE. După această verificare, dacă este cazul, statele membre modifică sau retrag autorizația, cel târziu până la 31 iulie 2015.
   (3)   Prin derogare de la alineatele (1) și (2), pentru fiecare produs de uz fitosanitar autorizat care conține azoxistrobin ca una dintre substanțele active cuprinse în anexa I la Directiva 91/414/CEE până la 31 iulie 2011 cel târziu și dintre care cel puțin una a fost inclusă în anexa I la Directiva 91/414/CEE între 1 ianuarie 2009 și 31 iulie 2011, statele membre evaluează din nou produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la azoxistrobin. Pe baza respectivei evaluări, statele membre stabilesc dacă produsul îndeplinește condițiile stabilite la articolul 4 alineatul (1) literele (b), (c), (d) și (e) din Directiva 91/414/CEE.
   Ca urmare a acestei verificări, statele membre, după caz, modifică sau retrag autorizația până la 31 iulie 2015 sau până la data stabilită pentru o astfel de modificare sau retragere în directiva sau directivele în cauză, care au adăugat substanța sau substanțele relevante în anexa I la Directiva 91/414/CEE, oricare dintre acestea este mai recentă.
   Articolul 4
   Prezenta directivă intră în vigoare la data de 1 august 2011.
   Articolul 5
   Prezenta directivă se adresează statelor membre.

      Adoptată la Bruxelles, 20 august 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 169, 29.6.2007, p. 10.

      (3)  JO L 214, 9.8.2008, p. 70.

      (4)  Autoritatea Europeană pentru Siguranța Alimentară; Concluzie privind revizuirea inter pares a riscului utilizării ca pesticid a substanței active azoxistrobin, ca urmare a unei solicitări din partea Comisiei Europene, The EFSA Journal 2010; 8(4):1542.

      ANEXĂ
      În anexa I la Directiva 91/414/CEE, rândul 2 se înlocuiește cu următorul text:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „2

                     Azoxistrobin
                     Nr. CAS 131860-33-8
                     Nr. CIPAC 571

                     metil (E)-2-{2[6-(2-cianofenoxi) pirimidin-4-yloxy] fenil}-3-metoxiacrilat

                     ≥ 930 g/kg
                     Conținut maxim de toluen 2 g/kg
                     Conținut maxim de izomer Z 25 g/kg

                     1 august 2011

                     31 iulie 2021

                     PARTEA A
                     Se pot autoriza numai utilizările ca fungicid.
                     PARTEA B
                     Pentru punerea în aplicare a principiilor uniforme prevăzute în anexa VI, se va ține seama de concluziile raportului de examinare privind substanța azoxistrobin, în special anexele I și II, în versiunea definitivă elaborată de Comitetul permanent pentru lanțul alimentar și sănătatea animală din 9 iulie 2010.
                     În cadrul acestei evaluări generale, statele membre trebuie să acorde o atenție deosebită:

                                 —

                                 specificațiilor materialului tehnic, astfel cum a fost fabricat în scop comercial, care trebuie confirmate și susținute prin date analitice adecvate. Materialul de laborator utilizat în dosarele de toxicitate trebuie comparat și verificat având în vedere această specificare a materialului tehnic;

                                 —

                                 potențialului de contaminare a apei subterane, în cazurile în care această substanță activă este utilizată în regiuni vulnerabile din punct de vedere al solului și/sau condițiilor climatice;

                                 —

                                 protecției organismelor acvatice.

                           Statele membre trebuie să se asigure că, acolo unde este cazul, condițiile de autorizare includ măsuri de diminuare a riscului, cum sunt zonele-tampon.
                     Statele membre în cauză solicită prezentarea unor studii suplimentare pentru finalizarea evaluării de risc pentru apele subterane și organismele acvatice. Statele membre se asigură că notificatorii prezintă aceste studii Comisiei până la 31 octombrie 2012.”

         (1)  1Detalii suplimentare privind identitatea și specificațiile substanței active se găsesc în raportul de reexaminare.


title: Directiva 2006/45/CE a Comisiei din 16 mai 2006 de modificare a Directivei 91/414/CEE a Consiliului cu privire la specificarea substanței active propoxicarbazonText cu relevanță pentru SEE.

text:
Anunţ juridic important

|

32006L0045

Official Journal L 130 , 18/05/2006 P. 0027 - 0028 Official Journal L 330 , 28/11/2006 P. 0401 - 0402

		20060516Directiva 2006/45/CE a Comisieidin 16 mai 2006de modificare a Directivei 91/414/CEE a Consiliului cu privire la specificarea substanței active propoxicarbazon(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare [1], în special articolul 6 alineatul (1) al doilea paragraf a doua liniuță,întrucât:(1) În conformitate cu Directiva 2003/119/CE a Comisiei [2], propoxicarbazonul a fost înscris pe lista substanțelor active care figurează în anexa I la Directiva 91/414/CEE.(2) Atunci când producătorul de propoxicarbazon, Bayer CropScience, a solicitat înscrierea produsului în lista respectivă, acesta a furnizat o specificație bazată pe producția la scară mică. Pentru producția la scară largă, societatea Bayer CropScience înțelege să modifice în prezent specificația în ceea ce privește puritatea. Aceasta a furnizat date care să dovedească faptul că noua specificație întrunește criteriile de înscriere.(3) Germania a evaluat informațiile și datele furnizate de producător. În iulie 2005, aceasta a informat Comisia că, după părerea sa, noua specificație nu ar presupune alte riscuri decât cele prevăzute la rubrica "propoxicarbazon" din anexa I la Directiva 91/414/CEE și în raportul de examinare al Comisiei.(4) În consecință, specificația propoxicarbazonului trebuie modificată.(5) Prin urmare, Directiva 91/414/CEE trebuie modificată în consecință.(6) Măsurile prevăzute de prezenta directivă sunt în conformitate cu avizul Comitetului permanent pentru lanțul alimentar și sănătatea animală,ADOPTĂ PREZENTA DIRECTIVĂ:Articolul 1Anexa I la Directiva 91/414/CEE se modifică în conformitate cu anexa la prezenta directivă.Articolul 2Statele membre adoptă și publică, până la 18 septembrie 2006, actele cu putere de lege și actele administrative necesare pentru a se conforma prezentei directive. Comisiei îi este comunicat de îndată de către statele membre textul acestor dispoziții, precum și un tabel de corespondență între aceste dispoziții și prezenta directivă.Statele membre aplică aceste dispoziții începând cu 19 septembrie 2006.Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitățile de efectuare a acestei trimiteri.Articolul 3Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 4Prezenta directivă se adresează statelor membre.Adoptată la Bruxelles, 16 mai 2006.Pentru ComisieMarkos KyprianouMembru al Comisiei[1] JO L 230, 19.8.1991, p. 1. Directivă, astfel cum a fost modificată ultima dată prin Directiva 2006/39/CE a Comisiei (JO L 104, 13.4.2006, p. 30).[2] JO L 325, 12.12.2003, p. 41.--------------------------------------------------20060516ANEXĂÎn anexa I la Directiva 91/414/CEE, punctul 77 se înlocuiește cu următorul text:"77 | Propoxicarbazon Nr. CAS 145026-81-9 Nr. CIPAC 655 | Acid 2-(4,5-dihidro-4-metil-5-oxo-3-propoxi-1H-1,2,4-triazol-1-il)carboxamido sulfonil benzoic-metil ester | ≥ 950 g/kg (sub formă de propoxi-carbazon de sodiu) | 1 aprilie 2004 | 31 martie 2014 | Pot fi omologate doar utilizările ca erbicid. În vederea punerii în aplicare a principiilor uniforme prevăzute în anexa VI, se va ține seama de raportul de examinare privind propoxicarbazonul, în special de anexele I și II, astfel cum au fost întocmite de Comitetul permanent pentru lanțul alimentar și sănătatea animală la 3 octombrie 2003. În această evaluare generală, statele membretrebuie să acorde o atenție deosebită posibilității de contaminare a apelor subterane cu propoxicarbazon și metaboliții săi, atunci când se aplică substanța activă în regiuni sensibile din punct de vedere al solului și/sau al condițiilor climatice;trebuie să acorde o atenție deosebită protecției ecosistemelor acvatice, în special plantelor acvatice.Trebuie să se ia măsuri care să vizeze atenuarea riscurilor, dacă este cazul." |--------------------------------------------------


title: Directiva Comisiei din 25 iulie 1975 privind limitarea comercializării semințelor de firuță de câmp (Poa pratensis L.) la semințele care au fost certificate oficial ca „semințe de bază” sau „semințe certificate”

text:
               03/Volumul 02

               RO

               Jurnalul Ofícial al Uniunii Europene

               78

         31975L0502

               L 228/26

               JURNALUL OFÍCIAL AL UNIUNII EUROPENE

      DIRECTIVA COMISIEI

   din 25 iulie 1975
   privind limitarea comercializării semințelor de firuță de câmp (Poa pratensis L.) la semințele care au fost certificate oficial ca „semințe de bază” sau „semințe certificate”
   (75/502/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva Consiliului din 14 iunie 1966 privind comercializarea semințelor de plante furajere (1), astfel cum a fost modificată ultima dată prin Directiva Consiliului din 11 decembrie 1973 (2), în special articolul 3 alineatul (3),
   întrucât directiva menționată anterior permite comercializarea de semințe de bază, de semințe certificate și de semințe comerciale de firuță (Poa pratensis L.);
   întrucât articolul 3 alineatul (3) din directivă autorizează Comisia să interzică punerea în vânzare de semințe care nu sunt oficial certificate ca „semințe de bază” sau „semințe certificate”;
   întrucât statele membre produc în prezent suficiente semințe de bază și semințe certificate pentru a satisface, în interiorul Comunității, cererea de semințe de firuță (Poa pratensis L.) cu semințe din cele două categorii;
   întrucât, prin urmare, este necesar să nu se mai admită comercializarea semințelor de firuță după epuizarea stocurilor rezultate în condițiile actuale de producție;
   întrucât măsurile prevăzute în prezenta directivă sunt în conformitate cu avizul Comitetului permanent pentru semințe și material săditor pentru agricultură, horticultură și silvicultură,
   ADOPTĂ PREZENTA DIRECTIVĂ:
   Articolul 1
   Statele membre prevăd că, de la 1 iulie 1976, semințele de Poa pratensis L. (firuță de câmp) pot fi comercializate numai în cazul în care au fost oficial certificate ca „semințe de bază” sau „semințe certificate”.
   Articolul 2
   Statele membre pun în aplicare, până la 1 iulie 1976 cel târziu, actele cu putere de lege și actele administrative necesare pentru a se conforma prezentei directive. Ele informează imediat Comisia cu privire la aceasta.
   Articolul 3
   Prezenta directivă se adresează statelor membre.

      Adoptată la Bruxelles, 25 iulie 1975.

            Pentru Comisie

         P. J. LARDINOIS

            Membru al Comisiei

      (1)  JO 125, 11.7.1966, p. 2298/66.

      (2)  JO L 356, 27.12.1973, p. 79.


title: Council Directive 92/36/EEC of 29 April 1992 amending, with regard to African horse sickness, Directive 90/426/EEC on animal health conditions governing the movement and import from third countries of equidae

text:
               03/Volumul 11

               RO

               Jurnalul Ofícial al Uniunii Europene

               32

         31992L0036

               L 157/28

               JURNALUL OFÍCIAL AL UNIUNII EUROPENE

      DIRECTIVA 92/36/CEE A CONSILIULUI

   din 29 aprilie 1992
   de modificare, în ceea ce privește pesta cabalină africană, a Directivei 90/426/CEE privind condițiile de inspecție veterinară care reglementează circulația și importul de ecvidee din țări terțe
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 43,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât Directiva 90/426/CEE (4) stabilește condițiile de inspecție veterinară care reglementează circulația și importul de ecvidee din țări terțe; întrucât directiva în cauză indică limitele teritoriului infectat cu pesta cabalină africană și normele aplicabile statelor membre care nu sunt indemne de boală;
   întrucât Directiva 92/35/CEE (5) stabilește normele de control; întrucât Directiva 90/426/CEE trebuie modificată corespunzător, astfel încât să se țină seama de aceste dispoziții,
   ADOPTĂ PREZENTA DIRECTIVĂ:
   Articolul 1
   Articolul 5 din Directiva 90/426/CEE se înlocuiește cu următorul text:

      „Articolul 5
      (1)   Un stat membru care nu este indemn de pestă cabalină africană în sensul articolului 2 litera (f) poate expedia ecvidee din acea parte din teritoriul său considerată infectată în sensul alineatului (2) din prezentul articol numai în condițiile stabilite la alineatul (3) din prezentul articol.

                  (2)

                              (a)

                              O parte din teritoriul unui stat membru este considerată infectată cu pesta cabalină africană în cazul în care:

                                          —

                                          un semn clinic, serologic (la animale nevaccinate) și/sau epidemiologic a demonstrat prezența pestei cabaline africane în ultimii doi ani sau

                                          —

                                          s-a efectuat vaccinarea împotriva pestei cabaline africane în ultimele 12 luni.

                              (b)

                              Partea din teritoriu considerată infectată cu pesta cabalină africană trebuie să cuprindă minimum:

                                          —

                                          o zonă de protecție cu o rază de cel puțin 100 km în jurul oricărui focar de infecție;

                                          —

                                          o zonă de supraveghere de cel puțin 50 km, care să se extindă dincolo de zona de protecție, în care nu s-a efectuat nici o vaccinare în ultimele 12 luni.

                              (c)

                              Normele care controlează măsurile de combatere privind teritoriile și zonele menționate la literele (a) și (b) și derogările de la acestea sunt specificate de Directiva 92/35/CEE (6).

                              (d)

                              Toate ecvideele vaccinate care se găsesc în zona de protecție trebuie înregistrate și identificate în conformitate cu articolul 6 alineatul (1) din Directiva 92/35/CEE.
                              Documentul de identificare și/sau certificatul de sănătate trebuie să conțină date clare cu privire la această vaccinare.

            (3)   Un stat membru poate expedia de pe teritoriul menționat la alineatul (2) litera (b) doar ecvidee care respectă următoarele cerințe:

                  (a)

                  animalele trebuie expediate doar în anumite perioade ale anului, în funcție de activitatea insectelor vectoare, care urmează să se stabilească în conformitate cu procedura prevăzută la articolul 25;

                  (b)

                  animalele nu trebuie să prezinte nici un simptom clinic de pestă cabalină africană la data inspecției menționate la articolul 4 alineatul (1);

                  (c)

                              —

                              în cazul în care nu au fost vaccinate împotriva pestei cabaline africane, animalele trebuie să fi fost supuse, cu rezultat negativ, la un test de fixare a complementului pentru pesta cabalină africană, astfel cum este descris în anexa D, de două ori, la un interval cuprins între 21 și 30 de zile între cele două teste, al doilea dintre ele trebuind să se efectueze în cursul celor 10 zile dinaintea expedierii;

                              —

                              în cazul în care au fost vaccinate, animalele nu trebuie să fi fost supuse vaccinării în ultimele două luni și să fi fost supuse testului de fixare descris în anexa D, la intervalele de timp menționate anterior, fără să se fi înregistrat vreo creștere a titrului de anticorpi. În conformitate cu procedura prevăzută la articolul 24, Comisia poate, în urma avizului Comitetului veterinar științific, să recunoască și alte metode de control;

                  (d)

                  animalele trebuie să fi fost ținute într-o unitate de carantină pentru o perioadă de cel puțin 40 de zile înainte de expediere;

                  (e)

                  animalele trebuie să fi fost protejate împotriva insectelor vectoare în perioada de carantină și în timpul transportului de la unitatea de carantină la locul de expediere.

   Articolul 2
   Deciziile 90/552/CEE (7), 90/553/CEE (8), 91/93/CEE (9) și 92/101/CEE (10) ale Comisiei se aplică în continuare în sensul prezentei directive.
   În conformitate cu procedura prevăzută la articolul 19 din Directiva 92/35/CEE, deciziile menționate anterior pot fi modificate în vederea adaptării domeniului lor de aplicare la dispozițiile prezentei directive sau în vederea adaptării lor viitoare la progresul științific sau tehnologic.
   Articolul 3
   Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 1992. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea referire la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   Prezenta directivă se adresează statelor membre.

      Adoptată la Luxemburg, 29 aprilie 1992.

            Pentru Consiliu

            Președintele

         Arlindo MARQUES CUNHA

      (1)  JO C 312, 3.12.1991, p. 17.

      (2)  Aviz emis la 10 aprilie 1992 (nepublicat încă în Jurnalul Oficial).

      (3)  Aviz emis la 22 aprilie 1992 (nepublicat încă în Jurnalul Oficial).

      (4)  JO L 224, 18.8.1990, p. 42.

      (5)  JO L 157, 10.6.1992, p. 19.

      (6)  JO L 157, 10.6.1992, p. 19.”

      (7)  Decizia 90/552/CEE a Comisiei din 9 noiembrie 1990 de stabilire a limitelor teritoriului infectat cu pesta cabalină africană (JO L 313, 13.11.1990, p. 38), astfel cum a fost modificată prin Decizia 91/645/CEE (JO L 349, 18.12.1991, p. 43).

      (8)  Decizia 90/553/CEE a Comisiei din 9 noiembrie 1990 de stabilire a mărcii de identificare a ecvideelor vaccinate împotriva pestei cabaline africane (JO L 313, 13.11.1990, p. 40).

      (9)  Decizia 91/93/CEE a Comisiei din 11 februarie 1991 de stabilire a perioadei din an în timpul căreia Portugalia poate expedia anumite ecvidee din partea din teritoriul său considerată infectată cu pesta cabalină africană (JO L 50, 23.2.1991, p. 27).

      (10)  Decizia 92/101/CEE a Comisiei din 28 ianuarie 1992 de stabilire a perioadei din an în timpul căreia Spania poate expedia anumite ecvidee din partea din teritoriul său considerată infectată cu pesta cabalină africană (JO L 39, 15.2.1992, p. 46).